Konji (Divlje jagode)

Konji je naziv sedmog albuma bosanskohercegovačke hard-rok grupe Divlje jagode, koji je objavio zagrebački Jugoton 1988. Antologijski album "Konji" grupe Divlje jagode predstavlja jedno od najznačajnijih hard-rok ostvarenja na sarajevskoj pop rok sceni iz druge polovine 1980-ih, koje je istovremeno ostvarilo značajan uspjeh na tadašnjoj jugoslavenskoj pop rok sceni.

 O albumu 
"Konji" sadrži devet pjesama komponovanih u hard-rok i rokenrol stilu koji Divlje jagode izvode tokom njihove cjelokupne muzičke karijere. 
 I na ovom muzičkom izdanju grupa Divlje jagode preuzela je nešto od one glamuroze iz kasnih 1980-ih koja je u to vrijeme pogodila zapadnu heavy metal scenu. U odnosu na njihove ranije albume, zvuk je mekši sa manje heavy metal rifova, a pjesme su stilski raznovrsnije. Lipovača je za album "Konji" okupio najjaču muzičku postavu, počevši od pjevača Mladena Vojičića "Tife", koji je bio dobra zamjena za Aliju Islamovića.
Kvalitetnu prateću ritam i bas sekciju sačinjavali su bubnjar Edin Šehović i Zlatan Čehić, koji je ujedno bio i prateći pjevač. Doprinos kvalitetu albuma "Konji" dao je i sarajevski klaijaturist Vladimir Podany, koji je prije toga svirao u grupi Armija B Željka Bebeka. Budući da je završio Muzičku akademiju u Sarajevu, odsjek za klavir, njegovom zaslugom uvrštena je klasična kompozicija "Turski marš". Upravo ova kompozicija kao i naslovna bile su uvrštene na njihovoj promotivnoj singl ploči.  Gitarist i vođa ovog sastava Lipovača također je pokazao zrelost u muziciranju, dajući prednost melodiji i cjelokupnom zvuku, a ne dugim gitarskim solo dionicama kao na prethodnim albumima. Samo povremeno se vraćao starom zvuku Divljih jagoda, kao naprimjer u: "Zaboravi", rokenrol pjesmi "I Want Your Love" (na tragu teksaškog bluz-rok sastava ZZ Top), "London". Zanimljiva je obrada njihove stare pjesme "Divlje jagode sa ubačenim motivom iz sevdalinke "Prošetala Suljagina Fata", odsviranom na električnoj gitari. Također, tu je i horska pratnja Collegium Artisticuma u naslovnoj pjesmi "Konji". 
Dizajn za omot uradio je Boris Galogaža, fotografiju Kemal Hadžić, a producent je bio Peter Hinton.

 Spisak pjesama 

 Članovi grupe 
Sead Lipovača "Zele" – električne gitare
Mladen Vojičić "Tifa" – vokal
Zlatan Ćehić "Ćeha" – bas-gitara
Edin Šehović "Šeha" – bubnjevi
Vlado Podany – klavijature

 Reference 

Kategorija:Albumi iz 1988.
Kategorija:Albumi Divljih jagoda
Kategorija:Albumi u izdanju Jugotona